|  |  |
| --- | --- |
| |  | | --- | | **เชิญชวนใช้สิทธิ์เลือกตั้งนายกอบต.และสมาชิกสภาอบต.บัวใหญ่** | |
| |  | | --- | | อบต.บัวใหญ่ จัดการเลือกตั้งในวันอาทิตย์ที่ ๒๐ตุลาคม ๒๕๕๖ เวลา ๐๘.๐๐ น. - ๑๕.๐๐ น. ทั้งหมด ๑๗ หน่วยเลือกตั้ง  จึงขอประชาสัมพันธ์เชิญชวนชาวตำบลบัวใหญ่ ร่วมใจไปใช้สิทธิ์เลือกตั้งนายกอบต.และสมาชิกสภาอบต.บ่อตาโล่ เพื่อเลือกคนดี คนที่ตั้งใจทำงานเข้ามาพัฒนาตำบลของเราให้ก้าวหน้าต่อไป อย่าลืม ! พกบัตรประจำตัวประชาชน ไปยังหน่วยเลือกตั้งในหมู่บ้านของท่าน เพื่อเลือกนายกอบต.และสมาชิกสภาอบต.บ่อตาโล่  **- เลือก ๒ แบบ อย่าสับสน** การเลือกตั้ง อบต. ผู้มีสิทธิเลือกตั้ง ต้องเลือกทั้ง สมาชิกสภา อบต. และนายกฯ อบต. เมื่อไปแสดงตนเพื่อใช้สิทธิ จะได้รับบัตรเลือกตั้ง ๒ ใบ ใบหนึ่งเลือกสมาชิกสภา อบต. เลือกได้สองเบอร์ อีกใบหนึ่งเลือกนายกฯ อบต. เลือกได้เบอร์เดียว  **- ผู้มีสิทธิเลือกตั้ง**  ๑. มีสัญชาติไทย แต่ถ้าแปลงสัญชาติต้องได้รับสัญชาติไทยมาแล้วไม่น้อยกว่า ๕ ปี ๒. อายุไม่ต่ำกว่า ๑๘ ปีบริบูรณ์  ๓. มีชื่ออยู่ในทะเบียนบ้านในเขตเลือกตั้งเป็นเวลาติดต่อกันไม่น้อยกว่า ๑ ปี นับถึงวันเลือกตั้ง  **- เตรียมตัวก่อนไปเลือกตั้ง**  สิ่งที่สำคัญที่จะต้องตรวจดูให้แน่ใจอีกสองอย่างคือ ท่านมีชื่ออยู่ในบัญชีรายชื่อผู้มีสิทธิเลือกตั้งหรือไม่ และมีหลักฐานแสดงตัวที่จะใช้ลงคะแนนหรือไม่ ดังนั้นท่านต้องไปตรวจดูบัญชีรายชื่อผู้มีสิทธิเลือกตั้งว่ามีชื่อท่านและคนในครอบครัวหรือไม่ ณ ที่ใดที่หนึ่ง ต่อไปนี้ - ที่ทำการ อบต. - หน่วยเลือกตั้งที่ท่านเคยไปใช้สิทธิ - ที่ว่าการอำเภอที่ท่านอยู่ ถ้าตรวจสอบแล้วไม่มีชื่อให้นำสำเนาทะเบียนบ้านฉบับเจ้าบ้าน และบัตรประจำตัวประชาชน ไปยื่นคำร้องขอเพิ่มชื่อต่อนายทะเบียนอำเภอ ที่ท่านอยู่ ก่อนวันเลือกตั้ง อย่างน้อย ๑๐ วัน  **- หลักฐานแสดงตัว**  ๑. บัตรประจำตัวประชาชน หรือบัตรประจำตัวประชาชนที่หมดอายุ ๒. ใบรับคำขอมีบัตรประจำตัวประชาชน หรือเปลี่ยนบัตรใหม่ที่ติดรูปถ่าย และประทับตราเจ้าหน้าที่ (ใบเหลือง) ๓. ใบแทนใบรับคำขอมีบัตรประจำตัวประชาชน ๔. บัตรประจำตัวเจ้าหน้าที่ของรัฐ หรือบัตรประจำตัวเจ้าหน้าที่ของรัฐผู้รับบำเหน็จบำนาญ ๕. หลักฐานอื่นของทางราชการ หรือหน่วยงานของรัฐ ที่มีรูปถ่ายและหมายเลขประจำตัวประชาชน ของผู้ถือบัตร เช่น ใบอนุญาติขับรถที่ออกโดยกรมการขนส่งทางบก หนังสือเดินทางที่ออกโดยกระทรวงการต่างประเทศ  **- ขั้นตอนการลงคะแนน**  ๑. ตรวจรายชื่อหาลำดับที่ของตนเอง ในบัญชีรายชื่อหน้าหน่วยเลือกตั้ง ๒. ยื่นบัตรประชาชน (หรือหลักฐานอื่น) ลงลายมือชื่อ หรือพิมพ์ลายนิ้วหัวแม่มือขวา ในบัญชีรายชื่อผู้มีสิทธิเลือกตั้ง ๓. เขียนชื่อ นามสกุล หรือพิมพ์ลายนิ้วมือขวา บนต้นขั้วบัตรเลือกตั้ง ๔. รับบัตรเลือกตั้งสองใบ ใบหนึ่งเลือกสมาชิกสภา อบต. อีกใบเลือกนายกฯ อบต. ๕. เข้าคูหาทำเครื่องหมายกากบาทใน "ช่องทำเครื่องหมาย" บัตรสมาชิกสภา อบต. เลือกได้สองเบอร์ บัตรนายกฯ อบต. เลือกได้เบอร์เดียว ๖. พับบัตรเลือกตั้งและหย่อนบัตรลงในหีบบัตรเลือกตั้งด้วยตนเอง ต่อหน้ากรรมการประจำหน่วย  **อย่าฉีก อย่าทำลาย อย่านำบัตรเลือกตั้งออกไปจากหน่วยเลือกตั้ง มิฉะนั้นจะมีความผิด** | |